|  |
| --- |
| [**Klinik Zenit**](https://klinik-zenit.dk/) |
| **Amagerlandevej 31 2770 Kastrup**  **+4526365646**  **E-mail: inf@klinik-zenit.dk** |

**Skriftligt patient informationsmateriale – BOTOX/Vistabel behandling**

Vi anbefaler, at du læser denne information før eventuel behandling.

Botox/Vistabel indeholder botulinum A toksin. Stoffet har været benyttet siden 1980’erne til bla.a.kosmetiske behandlinger. Botox er velegnet til bla.a. at behandle bekymringsrynker i panden, vredesrynker mellem øjenbrynene, smilerynker omkring øjnene, brede kæber, gummy smile, bunny lines mm.

Behandling med bolutinum toksin er i dag den hyppigste ikke-kirurgiske kosmetiske behandling på verdensplan. Botox/vistabel injiceret, og medikamentalt forhindre frigivelsen af signalstoffer mellem nerven og muskel, hvilket afslapper sidstnævnte. De muskler, som giver rynker i huden f.eks. i panden eller omkring øjne, bliver derved forhindret i at trække sig sammen, og huden glattes ud. Virkning kommer gradvis indenfor de første dage efter behandling. Botox/Vistabel virker kun på såkaldte ”dynamisk rynker”, -dvs. rynker der fremkommer ved sammentrækninger af muskler.

Personer i medicinsk blodfortyndende behandling er i risiko for blødninger ved alle former for invasiv behandling. Levertran og fiskeolie er blodfortyndende i mild grad. NSAID-produkter som Ibumetin, Ipren og tilsvarende virker ligeledes blodfortyndende.

Gravide eller ammende kan ikke tilbydes behandling med botox. Personer med visse neurologiske lidelser som for eksempel myastenia gravis kan ikke tilbydes botox behandling.

**FORUNDERSØGELSE**

Enhver behandling i Klinik Zenit er forudgået af en forundersøgelse af vores klinikansvarlige læge. Her vil du modtage generel information om behandling samt få besked på om hvorvidt behandling er egnet til dig. Forundersøgelsen skal i overensstemmelse med Sundhedsstyrelsens bestemmelser være foretaget senest 48 timer før en behandling påbegyndes. Det er ligeledes et krav, at der, forud for kosmetisk behandling, foreligger fotodokumentation, som arkiveres i din journal. Vi planlægger behandlingen i samråd med dig. Ved forundersøgelsen er du velkommen til at have en bisidder med.

**FØR BEHANDLING**

Du skal ikke fortage dig noget inden behandling. Der foretrækkes, at du ikke har makeup på område/ ansigtet som skal behandles.

**SELVE BEHANDLINGEN**

Behandlingstiden afhænger af behandlingsområde. Men varighed vil typisk være 10-20 min.   
Det aftalte område afrenses med sprit. Herefter indsprøjtes Botox® i de valgte muskelområder med en meget tynd kanyle efter gældende retningslinjer. Der anvendes normalt ikke lokalbedøvelse.

Ved selve indsprøjtningen mærkes en kortvarig svie. Der kan være kortvarig hævelse i injektionsområdet og forbigående punktblødning

**EFTER BEHANDLINGEN**

Eventuel blødning ophører efter få minutter, hævelsen er oftest væk efter 10-15 minutter. Ganske let rødme ved indstikssteder kan forekomme i timerne efter proceduren.  
Undgå at påføre cremer, salve, lotion eller tilsvarende på stikstederne i minimum 6 timer efter behandlingen. Desuden skal man undgå at lægge ned de første timer efter injektionerne.

Enkelte oplever forbigående hovedpine efter behandling.   
Indtagelse af varme drikke eller alkohol samt pulsintensiv motion og solbadning på dagen for behandlingen er alle faktorer, der kan øge risikoen for blå mærker.

Det er tilladt at køre bil efter behandlingen, og i det fleste tilfælde kan man umiddelbart efter behandling genoptage sit arbejde.

**BEHANDLINGSEFFEKTEN**

Efter 5-8 dage indtræder effekten af behandlingen gradvist. Efter 10-14 dage er der vanligvis fuld virkning. Efter 3-4 måneder begynder effekten at klinge gradvis af.

**KONTROL**

Medindregnet i behandlingens pris er en eventuel kontrol efter 2 uger. Her kan resultatet vurderes, og der kan foretages mindre korrektioner, såfremt der er behov for dette.

**KOMPLIKATIONER OG BIVIRKNINGER**

Som ved alle andre medicinske behandlinger kan der være forbundet bivirkninger og komplikationer til behandling med Botox®.

* Forbigående blå mærker er den hyppigste komplikation.
* Hvis der forekommer hævelse, ømhed eller misfarvning kan dette reduceres med is-pakninger på de behandlede områder i 15 min hver 2. time på selve dagen.
* Hvis misfarvning opstår, vil det typisk forsvinde i løbet af 6-10 dage.
* Inden for de første 24-48 timer forekommer mindre hyppigt hovedpine og milde influenza-lignende symptomer.
* Sjældnere forekommer svimmelhed, mundtørhed, kvalme, følelsesløshed, døsighed og hududslæt.
* Der kan meget sjældent forekomme lammelser i ansigtet, såsom hængende øjenlåg og pande.
* Kontakt klinikken såfremt du er i tvivl, i tilfælde du skulle søge lægehjælp efter lukketid kan du kontakte akuttelefon + 45 91995897 eller 1813.

**INFORMATION OG SAMTYKKE**

Efter at have gennemlæst denne skriftlige information skal du have mundtlig information om behandlingen og mulighed for at stille spørgsmål. Efter den mundtlige information skal der være mindst 2 dages (48 timer) betænkningstid, før du må give dit samtykke til behandlingen.

**Vi glæder os til at se dig og til at hjælpe med at rådgive, vejlede og opfylde dine ønsker.**